**Braşov, 17 martie 2016**

**COMUNICAT DE PRESĂ**

**În weekendul 25-27 martie, la Coresi Shopping Resort sărbătorim un an de bucurie zi de zi!**

Cu mai bine de un an în urmă, Coresi se anunța a fi cel mai mare proiect de regenerare urbană din România, iar noi trăiam cu fiecare etapă a construcției emoția unui vis care începea să prindă contur. După luni întregi de muncă intensă, susținută de ambiția de a ne ține promisiunea făcută vouă tuturor, în **27 martie 2015** am inaugurat plini de emoție acest spațiu de viață pe care de atunci îl trăim cu bucurie zi de zi!

Pentru noi toți, Coresi este mai mult decât un proiect, o sumă de indicatori sau un centru comercial – este pasiune. Acea pasiune sinceră și motivantă care ne face mereu să realizăm cât de norocoși suntem să vă avem alături și să putem construi împreună. **Misiunea** **noastră** este, dincolo de orice spirit comercial, aceea de a fi deschiși, calzi și umani, de a reuni comunități, artiști, sportivi, copii, familii, de a sprijini acolo unde este nevoie de noi, de a fi un loc al bucuriei simple și al prieteniilor care durează.

Am învățat multe în acest an despre noi, despre voi și despre Brașov. Suntem mândri de ce am realizat și determinați să continuăm, să vă ascultăm, să avem mereu idei noi și utile, să muncim și să punem în valoare tot ceea ce merită văzut, cunoscut și aplaudat în jurul nostru. De ziua noastră, cel mai frumos cadou este bucuria fiecăruia dintre voi!

Între 25 și 27 martie, vă invităm la aniversarea primului an de Coresi Shopping Resort cu un program care îi reunește pe unii dintre cei mai apreciați și talentați artiști mari și mici pe care i-am cunoscut anul acesta. Muzică, dans, teatru, ateliere creative, face-painting, mimi, show-uri de percuție vor anima aleile și scena Coresi în cele trei zile. Serile de vineri, sâmbătă și duminică promit momente unice alături de Akcent, Vlad Grigorescu și Loredana, care sărbătoresc anul acesta împreuna cu noi.

**Astfel, te așteptăm vineri, 25 martie, de la ora:**

* 17.00 – 19.00 Mascotele copilăriei (defilează pe alei)
* 18.15 – 19.15 Dansul Coresi alături de trupa Alegria (alei)
* 17.00 – 17.40 Cafe Concert, Școala Populară de Arte (Ocolul Însorit)
* 18.00 – 18.45 Concert Random Acustic Band (scenă)
* **19:00 Concert AKCENT** (scenă)

**Sâmbătă, 27 martie, este ziua dedicată familiei și copiilor. Cu multe zâmbete și bucurie, te așteptăm:**

* 11.00 - 13.00 Sesiune de face-painting pentru pici (Food-Court)
* 11.30 – 13.30 Teatru de păpuși împreună cu trupa Valiza cu Teatru (scenă între 11.30-12.30, Ocolul însorit zona Flanco între 12.30-13.30)
* 12.00 – 17.00 DJ party (intrarea Energiei, zona H&M)
* 14.00 – 16.00 Mascotele copilăriei (defilează pe alei)
* 16.00 – 17.00 Atelier de teatru interactiv alături de Valiza cu Teatru (scenă)
* 16.00 – 18.00 Mimi, Teatrul Strada Brașov (vă surprind pe alei)
* 16.10 – 16.30 Un spectacol minunat de dans alături de Alegria (scenă) 16.45 – 17.15 Slik Drum Events, show percuție (ritmul se simte pe alei)
* 17.15 -17.45 Concert Devas (scenă)
* 18.00 – 18.45 Spectacol interactiv de percuție cu Slik Drum Events (scenă)
* **19.00 Vlad Grigorescu Show de iluzionism** (mentalist, iluzionist şi entertainer) (scenă)

**Duminică, sărbătoarea continuă:**

* 11.00 – 14.00 Mascotele copilăriei (defilează pe alei)
* 12.00 – 13.00 Premierea Raliului Brașovului TESS Rally 45 Pro-X
* 12.00 – 17.00 DJ party (intrarea Energiei, zona H&M)
* 13.00 – 15.00 Face-painting (Șezătoare, zona Massimo Duti)
* 13.30 – 14.30 Teatru „Dl. Goe”, Școala Populară de Arte (scenă)
* 14.00 – 16.00 Mimi, Teatrul Strada Brașov (vă surprind pe alei)
* 14.30 – 15.30 Recitaluri ale elevilor Școlii Populare de Arte (scenă)
* 16.00 – 17.00 Musical pus în scenă de studenții Facultății de Muzică Brașov (scenă)
* **19:00 Concert LOREDANA & Band Agurida**

Participarea la toate evenimentele noastre este liberă!

Urmăriți pagina de Facebook Coresi Shopping Resort, pentru că v-am pregătit și un **concurs inedit**, cu multe premii surpriză!

**Găsiți mai multe detalii aici:**

* <https://www.facebook.com/CoresiBrasov>
* <http://www.coresibrasov.ro>
* <http://www.immochan.ro/ro/coresi>